ბჰუჯი

ბჰუჯი (ინგლ. Bhuj) ― მუნიციპალიტეტი და რაიონი კაჩის რაიონში, ინდოეთის შტატ გუჯარათში. ბჰუჯი ზღვის დონიდან 110 მეტრის სიმაღლეზე მდეაბრეობს. ქალაქის აღმოსავლეთით ბჰუჯის მთები მდეაბრეობს, სადაც ბჰუჯის ფორტია აგებული და ქალაქს მადჰაპარისგან გამოყოფს. ქალაქში ორი ტბა მდებარეობს: ჰამირსარი და დეშადსარი. კიოპენის კლიმატის კლასიფიკაციით, ბჰუჯი ცხელი უდაბნოსა (BWh) და ცხელი ნახევრადუდაბნოს (BSh) კლიმატური სარტყლების საზღვარზე მდეაბრეობს. საშუალო წლიური ნალექიანობის მაჩვენებელი 330 მმ-ის ტოლია, თუმცა ვარიაციის კოეფიციენტი ერთ-ერთი უმაღლესია მსოფლიოში და დაახლოებით 60%-ს შეადგენს. მსგავსი მაჩვენებელი ლაინის კუნძულებს (კირიბატი), პილბარის სანაპიროს (დასავლეთი ავსტრალია), კაბო-ვერდეს კუნძულებსა და სერტანს (ჩრდილო-აღმოსავლეთი ბრაზილია) აქვს. წლიური ნალექიანობის მინიმუმი 1899 წელს დაფიქსირდა და 21.9 მმ შეადგინა, ხოლო 1926 წელს ნალექიანობის მაჩვენებელი 1 177.1 მმ-ს გაუტოლდა. 1959 წლის ივლისისი ყველაზე ნალექიანი თვე იყო, რომლის დროსაც 730.6 მმ ნალექი მოვიდა. ზამთრის სეზონი დეკემბრიდან თებერვლამდე გრძელდება და გრილი დილით ხასიათდება, თუმცა ტემპერატურა მთელი წლის მანძილზე თბილია. ცხელი სეზონი მარტის შუა რიცხვებიდან ივნისის შუა რიცხვებამდე გრძელდება და ტემპერატურა 40 °C-ს (104 °F) აღწევს. მუსონების დროს ტემპერატურა 34 °C-ს (93.2 °F) აჭარბებს და ჩვეულებრივ ეს პერიოდი ტენიანობის მაღალი მაჩვენებლით გამოირჩევა. 2011 წლის აღწერის მიხედვით, ბჰუჯის მოსახლეობა 213 514 ადამმიანს შეადგენს. მათგან 111 146 კაცია, ხოლო 102 368 ― ქალი. 2003 წლის მონაცემებით, მოსახლეობის 24%-ს მუსლიმები შეადგენენ. ბჰუჯის ბიდონვილებში ძირითადად მუსლიმები, დალიტები და სხვა რელიგიური უმცირესობების წარმომადგენლები ცხოვრობენ. მაგალითად, დასავლეთ ბჰუჯის ბიდონვილების 80%-ს მუსლიმები შეადგენენ. ბჰუჯის ღირსშესანიშნაობებს შორის აღსანიშნავია: ფორტი ― ძველი ქალაქი ფორტის კედლით იყო გარშემორტყმული, რომელსაც ხუთი მთავარი კარიბჭე (მაჰადევი, პატვადი, სარპატი, ბჰიდი და ვანიავადი) და ერთი პატარა კარიბჭე (ე.წ. მეექვსე ფანჯარა) ჰქონდა. ფორტის კედლის სიმაღლე 10.6 მეტრია, ხოლო სისქე 1.2 მეტრია. 2001 წელს მომხდარი მიწისძვრისა და ქალაქის ხელახლა განვითარების გამო კედლის დიდი ნაწილი დაზიანებული ან განადგურებულია. კაჩის მასშტაბით პირველი საშუალო სკოლა, ალფრედის საშუალო სკოლა, 1870 წელს დაარსდა და ქალაქის არქიტექტურულ მემკვიდრეობას წარმოადგენს. ბჰუჯში მდებარეობს კრანტიგურუ შიამჯი კრიშნა ვერმა კაჩის უნივერსიტეტი, რომელსაც 41 აფილირებული კოლეჯი აქვს და მათგან 19 ბჰუჯში მდებარეობს. უნივერსიტეტსი ხელოვნების, მეცნიერების, კომერცის, იურიდიული, მენეჯმენტის, ფარმაციის, სოციალური კეთილდღეობის, მედიცინისა და ინჟინერიის პროგრამები ხორციელდება. ბჰუჯში მდებარე უმაღლეს საგანმანათლებლო დაწესებულებებს შორის აღსანიშნავია: მედიცინის მეცნიერებათა ადანის ინსტიტუტი გუჯარათში, ინჟინერიის სამთავრობო კოლეჯი, სამრეწველო საწვრთნელი ინსტიტუტი და სხვ. Kachchh University Bhuj Bole Chhe - Website maintained by the citizens of Bhuj about their city დაარქივებული 19 February 2020 საიტზე Wayback Machine. Official Facebook page for Bhuj Facebook page of Bhuj Bole Chhe - Voice of Bhuj Citizens Anando restaurant - Bhuj ↑ Station: Bhuj (Rudramata)(A) Climatological Table 1981–2010. Climatological Normals 1981–2010 გვ. 143–144. India Meteorological Department (January 2015). ციტირების თარიღი: 28 September 2020 ↑ Extremes of Temperature & Rainfall for Indian Stations (Up to 2012). India Meteorological Department (December 2016). ციტირების თარიღი: 28 September 2020 ↑ Bhuj Climatological Table Period: 1981–2010. India Meteorological Department. ციტირების თარიღი: 10 April 2015 ↑ 42634: Bhuj-Rudramata (India). OGIMET (15 February 2023). ციტირების თარიღი: 16 February 2023 ↑ Census of India. The Registrar General & Census Commissioner, India, New Delhi, Ministry of Home Affairs, Government of India (2007-06-26). ციტირების თარიღი: 2015-09-03 ↑ A. P. Joshi, M. D. Srinivas, Jitendra Bajaj (2003). Religious Demography of India. Centre for Policy Studies, გვ. 68. ISBN 9788186041154.  ↑ Ashish Kothari and Shrishtee Bajpai. (2020-06-09) Towards urban direct democracy in Bhuj, India. ↑ Damayantee Dhar. (18 September 2018) Life of Muslims in Bhuj -- A Saga of Political Alienation And Discrimination. ↑ Miwa Kanetani (2006). „Communities Fragmented in Reconstruction after the Gujarat Earthquake of 2001“. Journal of the Japanese Association for South Asian Studies: 62. ↑ (1880) Gazetteer of the Bombay Presidency: Cutch, Palanpur, and Mahi Kantha. Printed at the Government Central Press, გვ. 215–216.  ↑ ક્રાંતિગુરુ શ્યામજી કૃષ્ણ વર્મા કચ્છ યુનિવર્સિટી. Kskvku.digitaluniversity.ac. დაარქივებულია ორიგინალიდან — 2012-09-05. ციტირების თარიღი: 2012-08-05